CELEX: 62007CN0568
Language: sl
Date: 2007-12-21 00:00:00
Title: Zadeva C-568/07: Tožba, vložena 21. decembra 2007 – Komisija Evropskih skupnosti proti Helenski republiki

8.3.2008   
            
            
               SL
            
            
               Uradni list Evropske unije
            
            
               C 64/25
            
         Tožba, vložena 21. decembra 2007 – Komisija Evropskih skupnosti proti Helenski republiki
   (Zadeva C-568/07)
   (2008/C 64/37)
   Jezik postopka: grščina
   Stranki
   
      Tožeča stranka: Komisija Evropskih skupnosti (zastopnika: G. Zavvos in E. Traversa)
   
      Tožena stranka: Helenska republika
   Predlogi tožeče stranke:
   
               —
            
            
               ugotovi naj se, da Helenska republika, s tem da ni sprejela ukrepov, potrebnih za izvršitev sodbe Sodišča z dne 21. aprila 2005 v zadevi C 140/03, ni izpolnila obveznosti iz členov 43 ES in 48 ES.
            
         
               —
            
            
               Helenski republiki naj se naloži, da Komisiji plača predlagano denarno kazen v znesku 70 956 eurov za vsak dan zamude pri izvršitvi sodbe v zadevi C-140/03 od dne, ko bo izdana sodba v obravnavani zadevi, do dne izvršitve sodbe v zadevi C-140/03;
            
         
               —
            
            
               Helenska republika naj Komisiji plača pavšalni znesek, katere višina se določi tako, da se dnevni znesek pomnoži s številom dni trajanja neizpolnitve obveznosti, od dne izdaje sodbe v zadevi C-140/03 do dne, ko bo izdana sodba v obravnavani zadevi;
            
         
               —
            
            
               Helenski republiki naj se naloži plačilo stroškov.
            
         Tožbeni razlogi in bistvene trditve
   
               1.
            
            
               S sodbo Sodišča Evropskih skupnosti z dne 21. aprila 2005 v zadevi Komisija proti Helenski republiki (C 140/03) v zvezi z omejitvami glede odprtja trgovine in opravljanja dejavnosti z optičnimi pripomočki s kršitvijo členov 43 in 48 Pogodbe ES je določeno:
               
                           „1.
                        
                        
                           s tem, da je sprejela in ohranja v veljavi zakon št. 971/79 o opravljanju poklica optika in o trgovinah z optičnimi pripomočki, ki diplomiranemu optiku kot fizični osebi ne dovoljuje opravljanja dejavnosti v več kot eni trgovini z optičnimi pripomočki, Helenska republika ni izpolnila obveznost iz člena 43 ES;
                        
                     
                           2.
                        
                        
                           s tem, da je sprejela in ohranja v veljavi zakon št. 971/79 in zakon št. 2646/98, razvoj nacionalnega sistema socialnega skrbstva in druge določbe, s katerima se pravnim osebam možnost, da v Grčiji odprejo trgovino z optičnimi pripomočki, omejuje z naslednjimi pogoji:
                           
                                       —
                                    
                                    
                                       da je dovoljenje za odprtje in opravljanje dejavnosti trgovine z optičnimi pripomočki izdano na ime optika z licenco kot fizične osebe, da je oseba, ki ima dovoljenje za opravljanje te dejavnosti, udeležena v razmerju najmanj 50 % v kapitalu družbe ter tudi pri njenem dobičku in izgubah, da je družba oblikovana kot družba z neomejeno odgovornostjo ali kot komanditna družba in
                                    
                                 
                                       —
                                    
                                    
                                       da je zadevni optik družbenik največ ene druge družbe, ki je lastnica trgovine z optičnimi pripomočki, pod pogojem, da je dovoljenje za odprtje in opravljanje dejavnosti trgovine izdano na ime drugega optika z licenco,
                                    
                                 Helenska republika ni izpolnila obveznosti iz členov 43 ES in 48 ES.
                        
                     
                           3.
                        
                        
                           Helenski republiki se naloži plačilo stroškov“
                        
                     
         
               2.
            
            
               Člen 228 Pogodbe o ustanovitvi Evropske skupnosti določa, da, če Sodišče ugotovi, da katera od držav članic ni izpolnila neke obveznosti iz te pogodbe, mora ta država sprejeti ukrepe, potrebne za izvršitev sodbe Sodišča.
            
         
               3.
            
            
               Z dopisom z dne 9. junija 2005 je Komisija Evropskih skupnosti od grške vlade zahtevala naj sprejme ukrepe, potrebne za izvršitev zgoraj navedene sodbe Sodišča. V tem dopisu je bilo poleg tega navedeno, da zakon št. 3204/2003 ni zadovoljiv odgovor na sodbo Sodišča, vsaj kar zadeva drugi očitek, ker je s tem zakonom pravica do odprtja in opravljanja dejavnosti trgovine z optičnimi pripomočki še naprej podeljena predvsem optikom.
            
         
               4.
            
            
               Helenska republika je odgovorila z dopisom z dne 11. avgusta 2005 in potrdila, da so bile spremenjene številne določbe zakona št. 971/1979 ter da je bil razveljavljen člen 27(4) zakona št. 2646/1998. Zlasti novi člen 6(6) zakona št. 971/1979 daje možnost opravljanja dejavnosti večih trgovin fizičnim osebam, ki imajo dovoljenje za opravljanje dejavnosti in družbam, pod pogojem da trgovino lahko vodi le optik, ki ima dovoljenje za opravljanje dejavnosti.
            
         
               5.
            
            
               Novi člen 7(1) zakona št. 971/1979 daje možnost odprtja trgovine z optičnimi pripomočki družbam, ki imajo kakršnokoli pravno obliko pod pogojem, da: 1) kar zadeva osebne družbe, mora biti večina družbenikov in poslovodja ali večina poslovodij optiki, ki imajo dovoljenje za opravljanje te poklicne dejavnosti; 2) kar zadeva družbe z omejeno odgovornostjo, mora biti vsaj polovica družbenikov, ki imajo v lasti več kot pol družbenega kapitala optiki, ki imajo dovoljenje za opravljanje poklicne dejavnosti; 3) kar zadeva delniške družbe, mora biti vsaj 51 % delniškega kapitala v lasti optikov, državljanov držav članic Evropske unije, ki imajo vse lastnosti, ki se zahtevajo z določbami zakona št. 971/1979 in predsedniškima uredbama št. 231/1998 in št. 165/2000, kot je bila spremenjena s predsedniško uredbo št. 373/2001.
            
         
               6.
            
            
               Tožeča stranka trdi, da nov člen 7(1) zakona št. 971/1979 ne pomeni zadovoljivega odgovora na drugi očitek. Ta člen namreč ohranja zahtevo v skladu s katero morajo biti trgovine z optičnimi pripomočki v lasti pooblaščenih optikov, saj morajo ti predstavljati večino družbenikov ali imeti v lasti večino družbenega kapitala.
            
         
               7.
            
            
               Zato še vedno obstaja omejitev svobode ustanavljanja družb drugih držav članic v Grčiji, ker te na nobenem primeru ne morejo imeti v popolni lasti trgovino z optičnimi pripomočki. Ta omejitev ni utemeljena s potrebo zagotavljanja višje stopnje varovanja zdravja oseb. Kot je Sodišče ugotovilo v sodbi z dne 21. aprila 2005, zadeva C-140/03, je ta cilj „mogoče doseči z ukrepi, ki bi manj omejevali svobodo ustanavljanja, tako za fizične kot za pravne osebe, na primer z določbo, da morajo biti v vsaki trgovini z optičnimi pripomočki prisotni diplomirani optiki, ki so tam zaposleni ali so sami družbeniki, nadalje z določbami s področja civilne odgovornosti za drugega, kot tudi z določbami, ki nalagajo zavarovanje poklicne odgovornosti“ (točka 35).
            
         
               8.
            
            
               Zato Komisija meni, da z novim členom 7(1) zakona št. 971/1979, Helenska republika še naprej krši obveznosti, ki izhajajo iz členov 43 ES in 48 ES. Zato določbe, ki jih je sprejela Helenska republika, pomenijo le delno izvršitev sodbe Sodišča navedene v točki 1.
            
         
               9.
            
            
               Glede na zgoraj navedeno Komisija ugotavlja, da Helenska republika še ni sprejela potrebnih ukrepov za izvršitev sodbe Sodišča z dne 21. aprila 2005 v zadevi Komisija proti Helenska republika (C 140/03) v zvezi z omejitvami glede odprtja trgovine in opravljanja dejavnosti z optičnimi pripomočki s kršitvijo členov 43 ES in 48 ES.